kardosdrur/scandi-wiki huggingface dataset:
Hulsig Kirke

Hulsig Kirke er en kirke i Hulsig syd for Skagen. Kirken blev opført 1893-1894 i nyromansk stil efter tegning af arkitekt Vilhelm Ahlmann. Kirken blev indviet d. 6. august 1894.

Eksterne kilder og henvisninger 

 Hulsig Kirke hos KortTilKirken.dk

Kirker i Frederikshavn Kommune
Kirker i Aalborg Stift
Kirker i Hjørring Amt
Etableret i 1894
Børglum Kirke

Børglum Kirke er opført 1937 efter tegning af arkitekt Bertel Jensen. Kirken ligger i Børglum by, Børglum Sogn, Hjørring Kommune.

Eksterne kilder og henvisninger 
 Børglum Kirke hos KortTilKirken.dk

Kirker i Hjørring Kommune
Kirker i Aalborg Stift
Etableret i 1937
Kirker i Hjørring Amt
Brønderslev Kirke

Brønderslev Kirke er opført i 1920-1922 efter tegninger af arkitekt Valdemar Schmidt.

Kirken ligger i Brønderslev i Vendsyssel (Region Nordjylland, – tidligere
Børglum Herred, Hjørring Amt). Den blev indviet 26. marts 1922 og består af et langhus med en tresidet korgavl. Tårnet er fritstående forbundet til kirken ved en mellemgang, der rummer dåbsværelse og sakristi, tårnet blev opført i 1925. I 1982 blev menighedshuset mod vest tilføjet.

Skibet er delt i et midterskib og to sideskibe, dækket af krydshvælv, som bæres af tolv granitsøjler, der er fem meter høje. I 1972 blev kirkens indre fornyet. Et tidligere trækors over alteret blev i 1974 erstattet med det nuværende krucifiks, udført af billedhuggeren Johannes Hansen, bror til den daværende præst. Samtidig fik de to østvinduer indsat glasmosaikker af Helle Scharling, som også har udført de små glasmosaikker i nordre og søndre sideskib.

Korvinduerne symboliserer kampen mellem lys og mørke. Nordre sideskibs vinduer symboliserer Skabelsen, fra vest mod øst ses lyset som bryder mørket, skabelsen af kloderne og vor klode frem til sidste vindue mod øst, der beskriver lyset og begyndende liv i vandet. I søndre sideskib ses fra øst det organiske, dyrene og mennesket, den kristne tanke ved Korsfæstelsen, lignelsen om mennesket der fandt en perle, menneskets afmagt, naturens skaberevne, Jesus bud om at elske sin næste og kærlighedstanke, symboliseret ved en rød streg, som bryder den blå farve. I menighedslokalerne er opstillet flere kunstværker bl.a. en figur af Niels Helledie.

Eksterne kilder og henvisninger 

 Brønderslev Kirke  hos nordenskirker.dk
 Brønderslev Kirke hos KortTilKirken.dk

Kirker i Brønderslev Kommune
Kirker i Hjørring Amt
Kirke
Etableret i 1922
Kirker i Aalborg Stift
Løkken Kirke

Løkken Kirke er opført i 1898 i nygotisk stil efter tegning af arkitekt Axel Møller. Kirken blev indviet 18. december 1898.

I 1901 beskrives kirken således: "Kirken i Løkken...af røde Mursten...bestaar af Skib og Kor samt Taarn med Spir (80 F. højt). Taarnrummet er Vaabenhus. Paa Alteret et Trækrucifiks (Billedhugger Fjeldstrup); udskaaren Prædikestol; Døbefont af Faksekalk."

Noter

Eksterne kilder/henvisninger 
 Løkken Kirke hos KortTilKirken.dk

Kirker i Hjørring Kommune
Kirker i Hjørring Amt
Etableret i 1898
Kirker i Aalborg Stift
Kirke
Øster Hjermitslev Kirke

Øster Hjermitslev Kirke ligger i Øster Hjermitslev Sogn i Brønderslev Kommune (Region Nordjylland). Indtil Kommunalreformen i 2007 Nordjyllands Amt), og
indtil Kommunalreformen i 1970 lå det i Børglum Herred (Hjørring Amt).

Den er opført 1911 efter tegninger af arkitekt Valdemar Schmidt af gule mursten over porfyrsokkel. Kirken består af en langhusbygning med apsis mod øst og tårn mod vest.

Kirkens inventar stammer fra opførelsen, og alt er i skønvirkestil. På alteret står et kors udført i stil med Valdemarkorset, i centrum ses et Kristusmonogram. På prædikestolen ses et korslam og et symbol på Tro, Håb og Kærlighed (Anker, Roser og Hjerte). Døbefonten af granit er inspireret af de romanske granitfonte, på kummen ses kors.

Eksterne kilder og henvisninger 
 Øster Hjermitslev Kirke  hos nordenskirker.dk
 Øster Hjermitslev Kirke hos KortTilKirken.dk

Kirker i Brønderslev Kommune
Kirker i Hjørring Amt
Etableret i 1911
Kirker i Aalborg Stift
Rødhus Kirke

Rødhus Kirke er opført 1912-1913 efter tegninger af arkitekt Valdemar Schmidt. Kirken blev indviet d. 8. oktober 1913.

Eksterne kilder og henvisninger 
 Rødhus Kirke hos KortTilKirken.dk

Kirker i Jammerbugt Kommune
Kirker i Aalborg Stift
Kirker i Hjørring Amt
Etableret i 1913
Lilla melodifestivalen

Lilla Melodifestivalen er den svenske udgave af MGP (de unges melodi grand prix), som vælger at repræsentere Sverige i den årlige MGP Nordic sang konkurrence. 
Mellem 2002 og 2005 sendte Sverige sine vindere til Junior Eurovision Song Contest.
I 2006 trak Sverige sig fra Junior Eurovision Song Contest, og sammen med Danmark og Norge lavede de MGP Nordic.
I 2007 kom Finland med i MGP Nordic, hvor hvert af de 4 nordiske lande sender deres egne to vindere i MGP videre til MGP Nordic.
I 2010 trak Sverige sig fra MGP Nordic for at kunne medvirke i Junior Eurovision Song Contest. Dette forsagede at MGP Nordic blev aflyst.

Musikarrangementer
Pantograf (el)

En pantograf er en type strømaftager, der er monteret på taget af typisk et elektrisk tog (f.eks. lokomotiv eller togsæt) og de fleste sporvogne, som har kontakt til den overliggende køreledning.

De fleste pantografer har i dag 1 arm, som også kaldes halvpantograf, mens 2. generations S-toget havde pantografer med 2 arme. I dag findes mest halvpantografer. 

Pantografen er ret bred, for at kunne få kontakt til køreledningen, der som regel hænger i zig-zag over midten af skinnerne. Dette gør at sliddet på pantografen bliver fordelt, således at der ikke bliver slidt et dybt hak i midten af pantografens kontaktflade. 

Den skal også kunne fjedre, så den holder kontakten til køreledningen over køreenheden, uden at den river ledningen over, hvis der f.eks. er ujævnheder i sporet eller på ledningen. Tidligere var de mest rombeformet, nu er de oftest formet som kun den ene side af romben, og derfor hedder de strømaftager på disse typer.

Billedgalleri

Se også 

Strømaftager

Jernbanetransport
Elektrisk traktion
TarTar

TarTar var et trylleshow bestående af 10 episoder med Rune Klan. Det blev sendt på TV 2, maj og juni 2004 og senere samme år i december og januar 2005.
Showsne blev foregik forskellige steder i Danmark, hvor Rune Klan tryllede for folk.

Manuskriptet er skrevet af Michael "MC" Christiansen, Lars Wass, Carsten Eskelund og Rune Klan.
Programmet blev produceret af Mastiff Media.

Sæsoner
Sæson 1
E01: Rune Klan tryller på Det Kongelige Teater. (22.05-2004)
E02: Rune Klan tryller på et plejehjem. (29.05-2004)
E03: Rune Klan tryller i Parken. (05.06-2004)
Sæson 2
E04: Rune Klan tryller på Rigshospitalet. (19.12-2004)
E05: Rune Klan tryller i Odense Zoo. (24.12-2004)
E06: Rune Klan tryller på brandstationen. (24.12-2004)
E07: Rune Klan tryller på modelbureauet. (29.12-2004)
E08: Rune Klan tryller på Blindeinstituttet. (30.12-2004)
E09: Rune Klan tryller på Oslofærgen. (31.12-2004)
E10: Rune Klan tryller for forsvaret. (02.01-2005)

Tv-programmer fra TV 2 Danmark
Standupcomedy
Tv-underholdningsprogrammer fra Danmark
Danske tv-serier fra 2000'erne
Operation Puffin

Operation Puffin var en hemmelig operation i Norge under 2. verdenskrig. Operationen gik ud på at rekruttere og træne militært mandskab i Oslo- og Drammensområdet til at kæmpe i en eventuel kamp om frihed i Norge. Operationen var organiseret under Milorg.

William Houlder og Svein Blindheim blev begge fragtet fra England for at lede operationen. Begge blev efter krigen hædret med Krigskorset, Svein Blindheim specifikt for sin indsats med Puffin.

Milorg
Ålesundsgjengen

Ålesundsgjengen var navnet, som blev givet til en gruppe på 18 mænd og en kvinde under 2. verdenskrig, som blev arresteret på en fiskebåd udenfor Ålesund i 1942 i forbindelse med Englandsfarten. Gruppen havde forbindelser til Milorg. Båden var på vej til England. I forkant af arrestationen havde folk fra Sonderabteilung Lola infiltreret båden. Hele 18 af gruppens medlemmer blev skudt i skoven på Trandum efter forhør og tortur. Filmen Englandsfarere fra 1946, baseret på bogen af samme navn, tager udgangspunkt i denne historie.

Litteratur 
 Sigurd Evensmo: Englandsfarere 1946

Milorg
Gjengen
I'm Still Here

I'm Still Here er en amerikansk mockumentary fra 2010 instrueret af Casey Affleck, og skrevet af Affleck og Joaquin Phoenix. Filmen foregiver at følge Phoenixs liv, fra sin meddelelse om hans pensionering fra skuespillet, gennem sin overgang til en karriere som en hip-hop-kunstner. Optagelserne begyndte officielt den 16. januar, 2009 på natklub i Las Vegas. I hele filmeperioden, forblev Phoenix i rollen til offentlige optrædener, hvilket gav mange det indtryk, at han reelt forfulgte en ny karriere.

Eksterne henvisninger
 
 
 Facebook Side

Komediefilm fra USA
Amerikanske film fra 2010
Liastua

Liastua er et serveringssted og klubhus i Gjelleråsmarka i Stovner i Oslo. Liastua blev bygget i 1953 og ejes af Høybråten og Stovner Idrettslag. Tæt på stuen ligger Liabakken, eller Lia Skisenter, som er tilpasset yngre udøvere.

Liastua, som ligger på 235 meter over havet, drives af klubbens seniorer, som kalder sig Seniorgutta. Liastua er åben for servering af mad stort set hver søndag året rundt udenom sommerferien.

Historie 
Høibråten idrettsforening etablerede skihopbakker i området i 1928. Tre bakker på 20, 30 og 50 meter blev bygget. Skihytten blev bygget på dugnad fra 1936 til 1940, med en badstue. Badstuen blev brugt som samlingssted under 2. verdenskrig for blandt andet Milorg.

Da den nye Liastua stod færdigbygget 22. november 1953, var det under et år siden den gamle skistue brændte ned. Også badstuen brændte ned. I 1989-1990 blev der lavet en ny hytte i tilknytning til den gamle.

Skihopbakkerne er med tiden forfaldt som de fleste af de gamle bakker i Groruddalen.

Eksterne henvisninger 
 skiforeningens markadatabase om Liastua  
 stovnerporten.no: Liabakkene og Liastua 

Milorg
Bygninger, konstruktioner og anlæg i Oslo
Aks.13.000

Aks.13.000 var aktionsgruppen til Milorg D-13 i Stor-Oslo, en del af den norske modstandsbevægelse under 2. verdenskrig. Den blev oprettet sent i foråret 1944 efter initiativ fra Svein Blindheim, en agent i britiske SOE. Blindheim blev gruppens leder, og det var også ham, som havde oplært de fleste af gruppens medlemmer i 1943. Til sammen blev der gennemført 102 sabotageaktioner og et ukendt antal likvideringer fra maj 1944 og frem til krigens slutning.

Milorg
Etableret i 1944
Ophørt i 1945
Wilhelm Rediess

Wilhelm Rediess (10. oktober 1900 – 8. maj 1945) var en tysk SS– og politileder under Tysklands besættelse af Norge i 2. verdenskrig. Han var også kommanderende general (Obergruppenführer) over alle SS–tropper stationeret i Norge fra han overtog denne kommando den 22. juli 1940 til sin død.

Tidligt liv 
Rediess blev født i Heinsberg i Westfalen i det Tyske kejserrige. Efter skole og uddannelse blev Rediess elektriker, og i juni 1918 blev han indkaldt til den tyske hær, hvor han tjenestegjorde som infanterist til slutningen af 1. verdenskrig i november 1918. Derefter begyndte han igen at arbejde som elektriker, til han blev arbejdsløs som følge af Tysklands økonomiske krise i 1929.

I maj 1925 meldte han sig ind i SA, og i december 1925 blev han godkendt som medlem i Det nationalsocialistiske tyske arbejderparti. I 1927 ledede han et SA–kompagni i Düsseldorf, hvorefter han med sin enhed blev overført til SS i 1930. Derfor fik han hyppige forfremmelser og blev generalløjtnant (SS–Gruppenführer) allerede i 1935.

2. verdenskrig 
I starten af krigen havde Rediess ansvaret for at implementere racelovene fra Nürnberg i Preussen, hvor han overvågede deportationerne af jøderne fra Østpreussen. Rediess fik som opgave at udrydde 1.558 jøder, som var anset for sindssyge. Rediess lånte gasvogne og personel fra andre SS–enheder og lovede en dusør på ti Reichsmark for hver jøde, som blev dræbt. Det varede 17 dage, og Rediess glemte løfterne om dusør. 

Som en direkte følge af sit initiativ blev Rediess belønnet med kommandoen af SS–enhederne i Norge.

I marts 1941 oplyste rapporter, at mange norske kvinder var blevet gravide med tyske soldater. Det medførte, at Rediess bragte Lebensborn–programmet til Norge. Programmet opfordrede til at få børn af den ariske race og var rettet mod SS–enheder. Der blev født 8.000 børn i Norge under Lebensborn; det gjorde Norge til det land efter Tyskland med flest registrerede fødsler af ariske børn under 2. verdenskrig.

Rediess skød sig, da det tyske rige kollapsede i Norge den 8. maj 1945. Hans lig blev ødelagt, da rigskommissær Josef Terboven detonerede omkring 50 kg dynamit i en bunker på Skaugum–komplekset samme dag.

Referencer 

Nazister fra Tyskland
SS-officerer
Nazister der har begået selvmord
Forbrydere i Holocaust
Dagmar Fæster Olsen

Dagmar Fæster Olsen født 16. juli 1994 en dansk atlet som er medlem af Allerød AM. 

Dagmar Fæster Olsen begyndte med atletik i Allerød AM som 8-årig. Hun deltog ved European Youth Olympic Trials 2010, der blev afviklet i Moskva. I det indledende heat på 1000 meter kvalificere hun sig til finalen med tiden 2,48,28. Det var den syvende bedste tid overhovedet. Det blev til en 10. plads i finalen i tiden 2,51,75. Trods sine kun 15 år løb sig til en sølvmedalje på 800 meter ved de danske seniormesterskaber 2010 i Odense. Hun førte frem til 100 meter før mål, hvor norske Alvilde Ossum gik forbi og sikrede sig sejren. Reglerne er sådan, at hvis en udlænding har haft bopæl i Danmark i mere end et halvt år, så kan man godt blive dansk mester, og det har Alvilde Ossum. Internationelt løber Alvilde Ossum for Norge, hvilket gjorde at Dagmar Fæster Olsen kunde debutere på landsholdet 2010 på Malta. 

Efter knebne nederlag ved både DM-inde og Store-DM 2010 lykkedes det for Fæster Olsen i et rent sololøb ved DM-inde 2011 på tiden 2,13,28, at sikre Allerød AM klubbens første senior DM-titel nogensinde.

Dagmar Fæster Olsen trænes af Jesper Borrisholt.

Dagmar Fæster Olsen er elev på Allerød Gymnasium, med støtte fra Team Danmark og tager studentereksamen på fire år mod normalt tre år.

Danske mesterskaber 
  2011 800 meter-inde 2,13,28
  2010 800 meter 2,12,56
  2011 800 meter-inde

Personlige rekorder 
300 meter: 41,33 Lyngby Stadion 1. maj 2010
400 meter: 58,22 Lyngby Stadion 5. juni 2010 
400 meter – inde: 59,92 Sparbank Arena i Skive 7. marts 2010 
800 meter: 2,07,65 Slotsskogsvallen, 11. juni 2011 
800 meter – inde: 2,14,55 Malmø, Sverige 31. januar 2010 
1000 meter: 2,48,28 Moskva, Rusland 21.maj 2010

Eksterne henvisninger 
 Statletik.dk – Profil Dagmar Fæster Olsen

Atleter fra Allerød AM
Sprintere fra Danmark
Mellemdistanceløbere fra Danmark
Georgios Gemistos Plethon

Georgios Gemistos Plethon (gr.: Γεώργιος Πλήθων Γεμιστός, født ca. 1355 i Det byzantinske rige, død 26. juni 1452 i Mystras nær Sparta), var en græsk nyplatonisk filosof og lærd. Han var af stor betydning for den interresse for litterære studier som gennemsyrede Vesteuropa i hans samtid og som mundede ud i renæssancen og humanismen.

Under koncilet i Firenze 1438-1439 mødtes han med Cosimo de' Medici og opfordrede ham til at oprette et Platonakademi, som under Marsilio Ficinos ledelse skulle oversætte Platon og forskellige neoplatoniske tekster til latin.

Eksterne henvisninger 
 
  
 Opsats  om  Nomoi 
 Om Plethons filosofiske teologi 
 Opslag hos Den Store Danske, DSD (©)

Nyplatonisme
Filosoffer fra Det Østromerske Kejserdømme
Rudolf Kerner

Rudolf Kerner (21. februar 1910 i Saarbrücken, Tyskland – 1998) var en tysk SS-Hauptsturmführer og kriminalkommisær. Han var chef for det tyske sikkerhedspoliti i Kristiansand fra 1941. Efter krigen blev han dømt til døden, men senere benådet.

I 1942 overtog Gestapo statsarkivet i Kristiansand. Den lokale Gestapo-chef var Rudolf Kerner, og det var ham som bestemte hvem, som skulle afhøres. I løbet af krigen var omkring 3.500 nordmænd fra Sørlandet arresteret på statsarkivet i mere end fire dage. Over 400 blev tortureret af det tyske sikkerhedspoliti Gestapo, og 162 omkom i koncentrationslejre eller blev henrettet. En af de torturerede var modstandsmanden Louis Hogganvik. Bautasten med navnene på ofrene er sidenhen blevet opstillet. “Skrekkens hus“, som statsarkivet blev kaldt, er i dag det eneste bevarede Gestapo-hovedkvarter i Norge, og fremstår næsten autentisk.

I 1946 aflagde Kerner flere rapporter om det tyske sikkerhedspolitis aktioner på Sørlandet under 2. verdenskrig sammen med det norske statspoliti.

Kerner og sine medarbejdere blev den 16. juni 1947 dømt til døden for forbrydelser mod straffelovens § 233, jf. lov nr. 14 af 13. december 1946 – forbrydelser mod norske patrioter. Kerner blev oprindeligt tiltalt for blandt andet at have henrettet en række sovjetiske krigsfanger. Grundlaget for tiltalen var at samtlige af disse drab blev gennemført uden at der forelå dom eller retsbehandling. Alligevel frifandt højesteret Kerner på dette punkt, da der var mangelfulde beviser for hvorvidt mindstekravene for en lovlig henrettelse var blevet opfyldt. Dødsstraffen blev i 1948 omgjort til livsvarigt fængsel. Han blev løsladt i oktober 1953 og returnerede derefter til Tyskland. Han døde i 1998.

Noter 

Nazister fra Tyskland
Politifolk fra Tyskland
SS-personel
Personer fra Saarbrücken
Hitler: The Rise of Evil

Hitler: The Rise of Evil (2003) er en tv-film produceret af Alliance Atlantis, som udforsker Adolf Hitlers vej mod magten i årene før 2. verdenskrig. Den fokuserer mest på det forbitrede og politisk splittede samfund i Tyskland efter 1. verdenskrig, som var en del af grunden til at han kom til magten. Filmen illustrerer også hvordan Hitlers antisemitisme blev centralt i hans politik i Tyskland og hvordan det fik støtte blandt den tyske befolkning.

Tv-filmen følger Fritz Gerlich, en tysk journalist, som modsætter sig det tyske nationalsocialistiske arbejderpartis fremgang. Han er skildret som en martyr for at illustrere essensen i citatet af Edmund Burke, som er vist i begyndelsen og slutningen af filmen:

Filmen blev filmet i Barrandov Studios i Prag.

Medvirkende 

 Robert Carlyle som Adolf Hitler
 Thomas Sangster som Hitler 10 år
 Simon Sullivan som Hitler 17 år
 Ian Hogg som Alois Hitler
 Stockard Channing som Klara Hitler
 Julie-Ann Hassett som Angela Hitler
 Jena Malone som Geli Raubal
 Zoe Telford som Eva Braun
 Robert Glenister som Anton Drexler
 Peter O'Toole som Paul von Hindenburg
 Matthew Modine som Fritz Gerlich
 Justin Salinger som Joseph Goebbels
 Chris Larkin som Herman Göring
 James Babsen som Rudolf Hess
 Friedrich von Thun  som Erich Ludendorff
 Peter Stormare som Ernst Röhm
 Julianna Margulies som Helene Hanfstaengl
 Liev Schreiber som Ernst Hanfstaengl

Eksterne henvisninger 

 CBS' side om Hitler: The Rise of Evil
 Alliance Atlantis
 

Tv-film
Canadiske film fra 2003
Film om 2. verdenskrig
Biografiske film
Nordderby

Das Nordderby betegner fodboldkampene mellem Hamburger SV og Werder Bremen fra de to nordtyske Bundeslande og Hansestæder.
Fordelt på fem forskellige turneringer er det blevet til 140 kampe i alt. Det er blevet til 50 sejre til Bremen og 49 til HSV, mens 41 er endt uafgjort.
Målscoren er 250-227 i Hamburgs favør.
Mod slutningen af sæsonen 2008-09 skete der det usædvanlige, at de to klubber mødtes både i UEFA cuppens semifinale, den tyske pokalturnerings semifinale og i Bundesligaen.
De 4 indbyrdes opgør blev afviklet i løbet af blot 19 dage. Den tyske pokalsemifinale vandt Werder på Volksparkstadion i Hamburg, 4-2 efter forlænget spilletid.
Efter at HSV havde vundet 1-0 i Bremen, tabte de hjemmekampen med 3-2 og blev dermed også sorteper i UEFA cuppen.
Det afgørende mål blev scoret efter en lidt kuriøs hændelse. Michael Gravgaard ville sparke bolden væk, men bolden ramte en papirkugle, der var kastet ind på banen.
Bolden lavede et uheldigt opspring, og Gravgaard ramte den derefter så skævt, at den gik ud til hjørnespark. På hjørnesparket scorede Bremen.
I Bundesligaen er Bremen en ganske lille smule foran på point, mens HSV har den bedste målscore.

Bundesligaresultater 

Fodbold-lokalderbys
Hamburger SV
Werder Bremen
Kapo

Kapo var en betegnelse for fanger i tyske koncentrationslejre under 2. verdenskrig, som havde visse lavere administrative funktioner og derfor fik enkelte privilegier, herunder bedre tøj, lov til at drikke alkohol og fritaget fra hårdt fysisk arbejde.

Blandt opgaverne kunne være overopsyn med andre fanger, og således være ansvarlig for det arbejde, som blev udført. Mange, som blev rekrutteret, var indsat med voldskriminelle domme, tidligere SA-medlemmer eller tidligere fremmedlegionærer, og de havde fuldmagt til at anvende brutalitet mod andre fanger. Også politiske fanger blev brugt som kapoer. Kapoerne var ugleset hos de andre kz-fanger og betragtedes som forrædere.

En del kapoer var indsat i KZ-lejre grundet deres jødiske afstamning, og førte følgelig tilsyn med jødiske medfanger. Dette med megen brutalitet og ofte med større strenghed end lejrenes nazistiske personale. Da KZ-lejrene blev rømmet i hast i maj 1945 af nazisterne, lod de kapoerne i stikken og overlod dem dermed i deres medfangers hånd og til disses - ofte meget voldsomme - hævntørst. Det medførte i flere tilfælde, at de forhadte kapoer bogstaveligt talt fik revet både arme og ben af.

Ordet menes at stamme fra det italienske, capo, (chef eller leder), men det hævdes også at det kan være en forkortelse for det tyske udtryk Kameradenpolizei eller fra det franske corporal.

Nazi-Tyskland
Koncentrationslejre i Det tredje rige
Ordnungspolizei

Ordnungspolizei (tysk: Ordenspolitiet, forkortet Orpo) var den regulære politistyrke i Nazi-Tyskland i årene 1936 til 1945.

Styrken blev oprettet af indenrigsministeriet i sommeren 1936, som en erstatning for alle tidligere politistyrker. Den blev underlagt Schutzstaffel (SS), hvilket førte til at SS havde kontrol over alle politistyrker på lokalt, delstats- og nationalt niveau. Ved siden af Ordnungspolizei fandtes også Sicherheitspolizei (Sipo, Sikkerhedspolitiet) og Kriminalpolizei (Kripo, Kriminalpolitiet). 

Ordnungspolizei havde ansvaret for almindeligt politiarbejde, mens Sipo tog sig af politiske sager. Kripo bestod af professionelle efterforskere, som efterforskede særligt alvorlige forbrydelser, hvad enten de var af almindelig eller politisk karakter. 

Lederen for Ordnungspolizei var SS-Oberstgruppenführer Kurt Daluege, som var direkte underlagt Reichsführer-SS Heinrich Himmler. Himmler fik titlen Chef der Deutschen Polizei (chef for det tyske politi).

Grader og distinktioner

Eksterne henvisninger 

SS
Etableret i 1936
Ophørt i 1945